runetrust/blame-folketinget-dk huggingface dataset:
Brian Mikkelsen (KF), 2009-01-23:
Jeg synes, det har været gode, saglige argumenter, men når man vender alle argumenterne ned i et glas og vurderer dem, må det være sådan, at Folketingets opgave er at værne om borgernes interesser, være garant for, at der ikke er nogen borgere i det her land, som kommer ind til en domstol og ikke føler sig hundrede procent tryg ved den behandling, der er af en sag.
Martin Henriksen (DF), 2009-05-28:
Nu vil jeg høre, om der er nogen til stede i salen, som kan forklare mig og vælgerne, hvorfor i alverden at vi som samfund ikke skal udvise en person, der eksempelvis nikker en anden person en skalle eller stikker en butiksekspedient en flad, fordi man er utilfreds med servicen, eller hvad ved jeg.
Line Barfod (EL), 2003-03-13:
Så er det, jeg ikke kan forstå, hvorfor man så ikke i Danmark kan gå ind og ikke kun kigge på det syntetiske præparat Marinol, men også gå ind og se på at åbne op for, at patienterne kan indtage naturproduktet cannabis i den form, som nu passer bedst til deres sygdom.
Carsten Bach (LA), 2018-04-13:
Det har allerede haft alvorlige konsekvenser for rigtig mange familier, og det kan være altødelæggende for de familier, der på få timer kan få vendt op og ned på deres liv og reelt måske bliver hjemløse eller i hvert fald bliver påvirket både fysisk og mentalt i situationen og også meget lang tid efterfølgende.
Peter Kofod Poulsen (DF), 2017-10-11:
Når jeg kører hjemmefra for at køre til arbejde her på Christiansborg, vil jeg vide, at hvis jeg på et eller andet tidspunkt på vejen passerer en nummerpladescanner, er oplysningen formentlig gemt i 24 timer, medmindre det er en del af en indsats, for så er det 30 dage.
Villy Søvndal (SF), 2009-04-16:
Men netop i det lys er det jo desto mere bemærkelsesværdigt at se denne regering, der på samtlige områder mener, at man skal måle og teste, om folk lever op til det, regeringen forventer, når vi fra oppositionens side efterlyser bare ét tal for, hvornår regeringen vil gribe ind - bare et enkelt tal.
Holger K. Nielsen (SF), 2000-10-05:
Det vil sige, vi kan ikke forhindre, de laver deres forsvarsdimension, vi kan ikke forhindre, at de laver deres retlige samarbejde, vi kan ikke forhindre, at de laver ØMU'en, men hvis man indtolker alle mulige følgepolitikker, f.eks. miljøpolitik, er det vores klare interesse så at gå ind og blokere det.
Ole Hækkerup (S), 2013-05-21:
Jeg ville jo nærmest være bekymret, uanset hvem der i øvrigt havde regeringsmagten, og uanset hvem der var justitsminister, hvis man drog følgende konsekvens: Først kommer embedsmændene i Justitsministeriet og siger, at det forslag mener de er grundlovsstridigt, hvorefter man har en regering siddende, der siger, at der skal arbejdes videre med det.
Jens Peter Vernersen (S), 1998-02-04:
Jeg vil godt høre, om arbejdsministeren kan bekræfte, at det af den sidste kommunale budgetredegørelse fremgår, at der efter arbejdsmarkedsreformen i 1994 rent faktisk er sket et fald i antallet af personer i kommunal aktivering, og at der efterfølgende er sket en stigning i antallet af beskæftigede i ordinære job inden for områder som hjemmehjælps-, ældrepleje- og handicapområdet, og at denne stigning ligger på ca. 20.000 personer.
Finn Sørensen (EL), 2019-04-09:
Men her til sidst vil jeg bare sige: Det er egentlig mærkeligt; Venstre er et parti, der om nogen har kæmpet for, at der skulle indføres behandlingsgaranti i sundhedsvæsenet – og de krav er endda meget skrappere end de her 12 måneder henholdsvis 24 måneder, som jeg stiller op her.
Morten Dahlin (V), 2023-12-14:
Jeg mener ikke, at man kan have det synspunkt, som Nye Borgerlige giver udtryk for her, og sige, at man gerne vil bekæmpe bureaukrati og unødvendigt papirarbejde, og i øvrigt også sige det meget højlydt på sociale medier og i kampagner, altså at man går til kamp mod bøvlet, og at man går til kamp mod administratorerne, og samtidig støtte et forslag som det her, for det kommer jo med en pris.
Rune Lund (EL), 2005-05-03:
Vi så også på det sidste møde, der var i Europarådet her i sidste uge, at der var en diskussion om fangernes forhold på Guantánamobasen i Cuba, og vi så, hvordan Europarådet enstemmigt vedtog en anbefaling til den danske regering, som den danske regering desværre ikke kunne følge op i det danske Folketing.
Jørgen Arbo-Bæhr (EL), 2005-12-06:
Men de tal, der er kommet, er jo blot videreførelse af de tal, som vi også diskuterede i foråret, og hvor ministeren jo dengang måtte indrømme, at man rent faktisk ikke kan sige noget om, hvor mange der kommer i arbejde af dem, der er på starthjælp, men udelukkende kan sige noget om, hvor mange der bliver selvforsørgende, enten fordi de kommer i arbejde, eller fordi de mister retten til ydelse.
Lars Aslan Rasmussen (S), 2018-04-24:
Jeg kender også hr. Søren Søndergaard som en, der ved meget om Tyrkiet, og jeg synes egentlig, vi skal glæde os over, at der fra samtlige partiers side i Folketinget er enighed om, at det, der foregår i Tyrkiet, på ingen måde er i orden.
Arne Rolighed (S), 2001-01-23:
Jeg kender godt MTV-vurderingen, og jeg kender også det arbejde, der er foregået i Århus Amt de sidste 4-5 år, hvor vi har haft en state of art-gruppe, som det også hedder på moderne dansk, en gruppe, som har kigget på, hvordan vi får samspillet omkring demenspatienter mellem praktiserende læger, sygehus og kommune til at fungere effektivt.
Torsten Schack Pedersen (V), 2012-10-03:
Jeg skal bare høre: Hvad vil finansministeren mene at der skal ske med statsskatten, hvis kommunerne – og vi ved det jo først om 14 dages tid – mod forventning ikke overholder aftalen, så kommunernes økonomi betyder, at skatterne eksempelvis stiger 100 mio. kr.?
Per Kaalund (S), 1999-02-24:
Vi tror heller ikke, at problemet vil blive løst, medmindre afgiften bliver endog meget høj, og det vil ramme også små og mellemstore virksomheder. I stedet er vi tilhængere af, at man arbejder aktivt sammen med andre EU-lande, at valutafondens overvågningsmekanismer styrkes, at man øger gennemsigtigheden i virksomhedsregnskaber, kapitalbevægelser osv., og at man i øvrigt også nationalt fører et effektivt tilsyn.
Birgitte Josefsen (V), 2006-11-08:
Jeg vil gerne spørge fru Birthe Skaarup: Er vi ikke enige om, at det er lægen, der skriver recepten, så hvis lægen mener, at fru Jensen skal have det samme præparat med det samme navn på æsken hele vejen igennem, har lægen mulighed for at skrive det på recepten?
Troels Lund Poulsen (V), 2017-04-28:
Det skal sikre, først at kommunerne investerer i flere frontmedarbejdere, dernæst at kommunerne får afklaret borgernes situation, og til sidst at kommunerne sørger for, at de aktivitetsparate kontanthjælpsmodtagere får en virksomhedsrettet indsats og en personlig jobformidler, for det er noget af det, som vi ved virker.
Flemming Møller Mortensen (S), 2018-04-19:
Man får behandlingen, lægerne vurderer, om der skal tolkning til, man får behandling fuldstændig på samme måde som i dag, men dem, der har været her i mere end 3 år, som ikke har lært dansk, og som ikke falder inden for undtagelserne, får en opkrævning, som regionerne sender efterfølgende.
Mette Frederiksen (S), 2002-10-23:
Jeg vil dog gerne have lov til at sende det klare signal, at vi i Socialdemokratiet ser positivt på forslaget, men vi er altså optaget af de mange tvivlsspørgsmål, der med rette er rejst, og ønsker selvfølgelig at indgå i en grundig udvalgsbehandling. Derfor vil vi gerne allerede i dag foreslå, at Kulturudvalget sammen med Forskningsudvalget snarest afholder en fælles høring eller et udvidet udvalgsmøde med indkaldelse af eksperter.
Morten Bødskov (S), 2018-05-29:
Derfor er det vigtigt, at vi sætter fokus på det også ved debatten her, for det skal ikke være sådan, at man, hvis ens nærmeste, familiemedlemmer eller andre har været udsat for en ulykke, kan risikere at opleve at se det på de sociale medier, hjemmesider og andet, inden man får det her opkald fra politiet.
Connie Hedegaard (KF), 2007-05-03:
Men det ved ordføreren også, for vi har jo for ikke så lang tid siden siddet og diskuteret på et fælles møde, at vi jo også har en række initiativer til, hvordan Danmark kan spille ind her, hvordan vi kan sætte fokus på det, og vi diskuterede også, hvordan vi kan afholde en international workshop på det her område, hvor Danmark er initiativtager, for at prøve at få et langt bedre overblik over problemstillingen med kombinationseffekter.
Jørn Neergaard Larsen (V), 2016-03-15:
For hovedparten, og det er ca. 70 pct., af de modtagere af kontanthjælp, integrationsydelse og uddannelseshjælp, der berøres af kontanthjælpsloftet, vil den samlede ydelsesreduktion være på under 2.000 kr.
Nikolaj Villumsen (EL), 2017-01-19:
Så der er jo masser af eksempler på, at borgerlige politikere, partier, regeringer har taget stilling i historiske sager, har forholdt sig til fakta, og jeg vil gerne understrege, at en aktiv del af benægtelsen i ethvert folkedrab er at sætte spørgsmålstegn ved, om det er sket.
Henrik Dam Kristensen (S), 1999-03-24:
Må jeg ikke godt sige til hr. Keld Albrechtsen, at skulle man følge tankegangen om, at vi skulle lægge græs til også at give hektartilskud, ja, så er der to valgmuligheder. Enten skal det her budget forøges astronomisk - og her taler jeg ikke bare om et par milliarder, jeg taler om mange penge, jeg taler om rigtig mange penge.
Aage Frandsen (SF), 2001-03-27:
Det kan jo så betyde, at hvis man vil tage det, som ligger i strukturforslaget, så tager man hensyn til de egne af landet, hvor det økonomiske gennemsnit ligger lavt, hvis man f.eks. siger, at vi godt nok laver en retskreds, som man har foreslået her, men at retssager ikke skal ligge i Kolding, men i Nørre-Rangstrup.
Line Barfod (EL), 2009-03-12:
Jeg kan bare konstatere, at regeringen jo i efteråret delte 20 mia. kr. ud til Roskilde Bank, gav en garanti på 3.000 mia. kr. til bankerne og senest igen en bankpakke på 100 mia. kr. og er ude med mange milliarder i skattelettelser.
Peter Hummelgaard (S), 2023-04-21:
Jeg kender godt til den konkrete sag, som i øvrigt også er oversendt til Folketinget, og til fortrolige omstændigheder i den, så jeg vil ikke kommentere den direkte her, men jeg vil bare igen understrege, at regeringen er fuldstændig enig i hensigten bag beslutningsforslaget.
Tom Behnke (KF), 2014-06-03:
Det går derimod alene ud på at undersøge de juridiske argumenter for og imod en ophævelse eller som minimum en ændring af den her racismeparagraf, og at det gøres på samme tidspunkt, hvor man alligevel er i gang med at kigge på blasfemiparagraffen, som jo lidt handler om det samme, nemlig hvad det er tilladt at ytre sig om, og hvordan man skal ytre sig.
Keld Albrechtsen (EL), 2004-03-25:
Selvfølgelig ville jeg være med til at give ministeren et mandat, hvis der havde været en drøftelse, og ministeren var kommet med en præcis dansk forhandlingsposition, der f.eks. gik ud på at gøre det muligt for EU at få genoptaget verdenshandelsforhandlingerne ved at komme ulandene i møde.
Bent Bøgsted (DF), 2017-11-23:
Derfor er det netop, at der med det her lovforslag kommer flere, der kan bruge dagpengesystemet til at sikre deres tilværelse, sikre, at de ikke bliver klemt, hvis det nu er, at de har en virksomhed, der går ned, sikre, at de, selv om de arbejder rigtig mange timer om dagen – det kan være som selvstændig kombineret med et lønmodtagerarbejde eller kombineret med honorar – kan udnytte alle deres indtægter, så de, hvis det er sådan, at de kommer i knibe og ikke lige har noget, kan være i dagpengesystemet.
Nick Hækkerup (S), 2020-02-19:
I stedet for det, der drejer sig om, hvad jeg skal gøre, er noget af det, jeg kan gøre, at appellere til spørgeren om at lægge et pres på ordførerne og forhandlerne i sit eget parti og sige, at det er vigtigt, at Venstre er en del af en ny aftale for politi og anklagemyndighed, og at det er vigtigt, at Venstre melder sig ind i en nærhedsdagsorden, som jeg i øvrigt tror vi kommer til at være fælles om.
Morten Dahlin (V), 2023-05-31:
Det er jo et sted, hvor arbejdspladserne ikke nødvendigvis lige hænger på træerne, det er et sted, hvor fødevaresektoren er det, der holder beskæftigelsen i gang, og det er i øvrigt også det, der gør, at Danmark tjener en hulens masse penge, som Enhedslisten jo godt kan lide at bruge.
Morten Messerschmidt (DF), 2006-05-23:
Vi er ikke uenige om, at det skal ske i 2010 frem for i 2013, for jo hurtigere vi får udfaset eksportsubsidierne, eksportkreditterne, jo bedre muligheder har de lande, der i dag er uden for konkurrencen, også for at komme ind på markederne.
Sonja Mikkelsen (S), 2000-11-29:
Resultaterne bliver dog ikke offentliggjort på sygehusniveau, bl.a. fordi data ikke umiddelbart er sammenlignelige på grund af forskelle i opgaver og patientsammensætning mellem sygehusene, og alle sygehuse vil heller ikke hver gang være repræsenteret i stikprøveundersøgelsen.
Preben Bang Henriksen (V), 2018-04-03:
Og jeg er nødt til lige at anholde formuleringen valgt den første advokat, for i praksis sker der jo tit det ved et grundlovsforhør, at politiet eller dommeren slår op på listen og finder en advokat, og vedkommende bliver så beskikket for den, der bliver fremstillet i grundlovsforhøret.
Bjarne Corydon (S), 2013-12-11:
Jeg møder i mit embede megen kritik af de holdninger, jeg har, og de handlinger, jeg foretager mig, og det tror jeg også har været spørgeren til del i løbet af spørgerens politiske karriere, ikke mindst som skatteminister, og det er jo fint nok; det er demokratisk, og det er i orden.
Marianne Jelved (RV), 2009-11-03:
Men allerede på det tidspunkt – kan vi se i dag – var krisen på vej på en sådan måde, at regeringen har talt imod bedre vidende på det tidspunkt, og vi kan se det ved, at vi havde et overskud på 65 mia. kr., og det overskud er nu blevet vendt til et underskud på minimum 90 mia. kr.
Lars Løkke Rasmussen (M), 2024-01-24:
Så det handler om fregatten, altså det defensive bidrag, som jeg må forstå at Dansk Folkeparti ikke agter at støtte, medmindre man får en garanti for, at den eventualitet aldrig nogen sinde kunne opstå, at man endte op med at have en tilfangetagen person, som kunne ende i Danmark.
Morten Østergaard (RV), 2005-05-25:
Nu sagde fru Tina Nedergaard, at det for tiden kan være svært at blive klog på Socialdemokratiet, men jeg vil sige, at med den forligsforståelse, som regeringen har udvist, ikke i forbindelse med de igangværende forhandlinger, men sådan helt generelt, kan det måske også nogle gange være lidt svært at blive klog på, hvad regeringen mener med forlig og forlig, der er indgået, hvordan man overholder forlig og den slags ting.
Anders Samuelsen (NY), 2008-01-10:
Hvad angår laboratorieundersøgelser, henvisning til speciallæger og udskrivning af medicin, satte man konsulenter til at se på mønsteret for samtlige læger i amtet, og hvis en læge adskilte sig markant fra gennemsnittet, fik han besøg og en kammeratlig samtale.
Maja Panduro (S), 2011-04-12:
Jeg er glad for, at ministeren svarede på mit spørgsmål i forhold til det element, som nu er taget ud af lovgivningen, nemlig spørgsmålet om, hvem der skal have udpegningskompetencen for de pædagogisk-psykologiske fagpersoner i børn og unge-udvalg, men jeg synes alligevel, ministeren kom lidt hurtigt omkring det.
Pernille Rosenkrantz-Theil (EL), 2003-04-01:
Jeg kan forstå på Venstres ordfører, at man afventer arbejdsmarkedets parter, og hvad de kommer med til sommer, men det lød på ministeren, som om der var lidt mere i gang, end Venstres ordfører umiddelbart gav udtryk for. Jeg vil gerne spørge i forlængelse af fru Anne Grete Holmsgaards spørgsmål tidligere: Hvordan har man tænkt sig at fremstille en nordisk ligelønsstatistik, når man ikke har en dansk?
Ole Stavad (S), 2004-11-26:
Derfor blev der spurgt til, om regeringspartierne og Dansk Folkeparti virkelig anser det for rimeligt, at man, fordi man på én konto mister et væsentlig mindre beløb end det, man får i stigning på en anden konto, skal kompenseres fuldt ud og hundrede procent, sådan som jeg har forstået det, for det, man mister, og få de 800 mio. kr. oveni som en øgning af støtten.
Line Barfod (EL), 2004-02-26:
Jeg vil gerne takke for debatten, som støttede min opfattelse af, at det er væsentligt, at vi får taget fat på at diskutere, hvad vi skal gøre for at få myndighederne til at overholde de mange lovregler, vi har fastsat for at sikre, at vi får så korrekte afgørelse som muligt.
Frank Aaen (EL), 1999-10-26:
Der er dog én ting, vi ikke kan støtte, og det er, at vi nu giver et tilskud på 5 mio. kr. til nedsættelse af passageafgiften, fordi der nu bliver mulighed for fradrag, når en virksomhed - sådan har jeg forstået lovforslaget - bruger personbiler til at køre over broen med.
René Christensen (DF), 2011-12-01:
Hvis man endelig vil gøre noget for landbruget, når man nu anerkender, at landbruget er innovativt og skal udvikle sig, så nytter det jo ikke noget, når den enkelte landmand gerne vil være innovativ og udvikle sig, at han så skal vente i flere år på at få en miljøgodkendelse.
Henriette Kjær (KF), 2002-01-09:
Visitationen skal baseres på en konkret og individuel vurdering af den enkeltes behov og skal samtidig afspejle de politiske beslutninger, der er truffet om serviceniveauet i ældreplejen. I den individuelle behovsvurdering skal tilbuddene om pleje og omsorg naturligvis tage udgangspunkt i den enkelte ældres behov og ønsker.
Arne Melchior (CD), 1997-12-16:
Man burde udnytte sin taletid, om ikke andet så af hensyn til ordførerne på de sidste tre sager på dagsordenen, som vel har fået hele deres eftermiddag ødelagt ved den fart, vi har sat her i Tinget i dag, men jeg kan ikke hjælpe dem med andet end disse få sætninger og skal i øvrigt henvise til min ordførertale under forrige punkt på dagsordenen.
Line Barfod (EL), 2009-11-19:
Jeg kan forstå, at Venstres ordfører mener, at et sundt måltid mad er lig med en madpakke, der er vacuumpakket, som er smurt om fredagen, at disse madpakker smøres til hele ugen, og at man får dem leveret i et køleskab, hvor de så ligger hele ugen og venter.
Jeppe Kofod (S), 2008-02-06:
Men jeg synes, det er vigtigt for det første at spørge udenrigsministeren, om det ikke er udenrigsministerens opfattelse, at der er rimelig god dokumentation for, at det hemmelige CIA-program om kidnapning, bortførelse af fanger, fangetransporter til fængsler osv. findes.
Mogens Lykketoft (S), 2002-10-03:
Den anden er, at man påstår, at det koster nogle arbejdspladser, hvis ikke lønudviklingen afdæmpes, men det er vores helt udtrykkelige forudsætning. Skal disse forslag og tanker føres ud i livet, vil vi også drage omsorg for, at den forudsætning et hundrede procent bliver opfyldt, og derfor er hele den dér indvending irrelevant, og derfor har det forslag ikke negative beskæftigelsesvirkninger, men positive.
Leif Mikkelsen (LA), 2013-01-11:
Nej, problemet er vel, at andre ministre på de områder, der rækker ind over det her, ikke er kommet med de nødvendige lovforslag for at redde den her situation, eller at vi har en regering, der ikke har modet til at gøre noget alvorligt ved vores skatte- og afgiftstryk, som er den egentlige dræber i det her spørgsmål.
Peter Duetoft (CD), 2000-04-04:
Det er altså en underlig rundkørsel, man taler for her, og bortset fra at hr. Klaus Hækkerup selvfølgelig drømmer om, at Socialdemokratiet altid skal have finansministerposten - det er jo rart at kunne styre det hele - kan jeg ikke forstå, hvad ondt der skulle være i at lade Folketinget, folkestyret, være med til at blande sig i debatten om, hvad der skal foregå. Vi ønsker ikke at binde på arme og ben.
Henrik Dahl (LA), 2021-12-02:
Men altså, en af de mest oplagte begrundelser er jo, at det system, vi har, tilsyneladende ikke er godt nok, og at vi har nogle ledelser rundtomkring, der med en enkelt hæderlig undtagelse – nemlig rektor dér, hvor Charlotte arbejder, som har sagt de rigtige ting – åbenbart ikke kan løfte deres ansvar.
Ole Vagn Christensen (S), 1998-12-11:
Vi mener faktisk, at disse to regler er livsnødvendige for såvel fiskerne som dansk fiskeri, og vi er også af den opfattelse, at det er de gamle regler fra 1978, som vi her viderefører, og at der også langt ind i fiskerkredse er forståelse for at have et sådant regelsæt.
Morten Messerschmidt (DF), 2006-05-31:
Der var fem sjettedele af Folketingets medlemmer, som ønskede at ratificere, og fru Helle Sjelle ved jo udmærket godt, at § 20's bestemmelser om folkeafstemning alene gælder, når der ikke er fem sjettedeles flertal i Folketinget.
Christian Juhl (EL), 2013-05-07:
Jeg vil gerne høre, om ikke hr. Leif Lahn Jensen mener, at det er en voldsom belastning at være arbejdsløs i lang tid, og at det kan være en meget, meget stor fordel – både for den arbejdsløse og for arbejdspladsen – at bruge en ordning, hvor man skiftes til at være arbejdsløs.
Pernille Rosenkrantz-Theil (S), 2022-04-07:
På de lange videregående uddannelser og de mellemlange videregående uddannelser osv. sorterer man eleverne ud fra deres karaktergennemsnit, og dermed er der masser af elever dér, der ikke får deres førsteprioritering, fordi de ikke havde et højt nok gennemsnit til at komme ind.
Charlotte Antonsen (V), 2007-10-11:
Folketinget opfordrer regeringen til at arbejde for, at - miljø, sundhed og forbrugerbeskyttelse får en stærkere placering i det indre marked, - den sociale markedsøkonomi udvikles i et åbent EU med fokus på forskning og fremtidens arbejdspladser, - EU gør en mere ambitiøs og forpligtende indsats på klimaområdet, - EU styrker indsatsen mod grænseoverskridende kriminalitet og terror, og - EU påtager sig et større globalt ansvar, særlig i forhold til konfliktforebyggelse og konfliktløsning.«
Ole Stavad (S), 2004-10-26:
Jeg tror, det er vigtigt, at vi erkender, at der er et armslængdeprincip her, som det er vigtigt vi holder fast i, hvis ikke det er kortsigtede økonomiske interesser, men de mere langsigtede miljømæssige interesser, der skal være bærende for, hvad det er for et land, også et åbent land, vi gerne vil have.
Line Barfod (EL), 2007-02-01:
Det mener vi bl.a. man kan gøre ved, at man f.eks. på ældreområdet siger, at man laver en lovgivning om, at de ældre skal have ret til selv at bestemme, hvornår de vil sove, skal have ret til selv at bestemme, hvad de vil have at spise osv., og det skal man så organisere ældreplejen efter i stedet for at organisere den efter, at private firmaer skal kunne tjene penge.
Helge Sander (V), 2002-05-29:
Jeg er helt enig i, at det her råd får nogle pligtopgaver, men hvis det er således, at vi virkelig skal nå fremad, er jeg helt enig i, at det i forbindelse med udpegningen bliver præciseret, at opgaven ikke blot består i disse pligtopgaver, men også i, at vi får nogle folk, som kan tænke visionært og ikke blot traditionelt, for nu at følge høringsbidraget.
Lotte Bundsgaard (S), 2001-04-25:
Jeg synes, hr. Egil Møller skal henvende sig til mig, hvis han har en sag, han gerne vil have jeg skal tage stilling til, og så synes jeg egentlig, vi skal bruge Folketingets tid på at diskutere problemerne. Hr. Egil Møller ved udmærket godt, at det er fuldstændig umuligt for mig at tage stilling til en sag, som jeg overhovedet ikke har set.
Lars Aagaard (M), 2025-12-03:
Det vil sige, at det naturligvis vil være et krav til Ea Energianalyse, at de konklusioner, de laver, bygger på et transparent og fagligt grundlag, herunder også en række af de metodevalg og afgrænsninger, man nødvendigvis må foretage, altså at de dokumenteres, sådan at både Folketingets partier, men jo også den øvrige offentlighed har mulighed for at kigge analysen i kortene.
Dennis Flydtkjær (DF), 2014-08-14:
Ud fra den viden, jeg har – jeg er jo ikke ekspert på området – kan jeg ud fra de ændringsforslag, der kommer, og nogle er annonceret, se, at man faktisk får rettet op på rigtig mange af tingene, bl.a. det, at bagatelgrænsen på 100.000 kr. bliver lavet om til 500.000 kr. i forhold til den negative indskudskonto, og at der bliver en 3-årig overgangsperiode, hvor man kan afvikle sikkerhedsstillelsen.
Zenia Stampe (RV), 2018-05-15:
Derfor synes jeg, der er ret stor forskel, men når det er sagt, er vi jo også meget skeptiske over for det, som man har set i forbindelse med Facebook osv., osv., og vi synes da også, der både er brug for, at forbrugere og brugere af sociale medier bliver mere kritiske og stiller flere krav.